Legg í kurv-Læg i kurv-Add to basket Um bókina Fyri okkum, sum ikki fáa gingið framvið einum bókahandli, uttan at leggja um gáttina, kemur sjáldan nakað óvart á. Tað gjørdi tað ímorgun, táið eg í góðveðrinum lat hjólini bera meg ein túr út í Heiðar, fyri at vita um nakað nýtt var undir sólini hjá teimum báðum, Sigmundi og Jákupi, í Bókabúðini. Vit, sum hava lisið bøkurnar hjá skálvíkinginum Kristiani Osvald Viderø, summar fleiri ferðir, høvdu neyvan væntað, at nakað lá eftir í goymslum hansara, afturat stórverkinum, sum longu er komið í alment ljós. Vitjanin ídag gjørdist ein positivur hvøkkur í so máta. "Prædikur" eftir Kristian Osvald Viderø var komin ímorgun, skilti eg á lagnum, og her hevur verið flogið væl undir radaranum, má sigast, tí ikki hevur eitt graml verið at hoyrt um hesa útgávuna fyrrenn hon nú liggur á skivuni í krambúðini. 742 blaðsíður. Prædikur til báðar textarøðirnar í kirkjuárinum. Takk fái Trina Viderø fyri, at hon hevur fingið hendan dýrgripin út til Føroya fólk-á egnum forlagi.